|  |
| --- |
|  |

REPUBLIKA SLOVENIJA

**MINISTRSTVO ZA ZUNANJE IN EVROPSKE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

F: 01 478 2340

E: gp.mzz@gov.si

www.mzz.gov.si

Številka: 110-39/2025/1

Datum: 28. 7. 2025

Zadeva: Objava prostega delovnega mesta

Na podlagi prvega odstavka 25. člena Zakona o delovnih razmerjih (ZDR-1, Uradni list RS, št. 21/2013 s spremembami in dopolnitvami) objavlja Ministrstvo za zunanje in evropske zadeve prosto delovno mesto:

**Strokovni sodelavec VII/1 (m/ž) v Sektorju za izvajanje mednarodnega razvojnega sodelovanja in humanitarne pomoči, v Direktoratu za razvojno sodelovanje in humanitarno pomoč (šifra DM 30464) - za nedoločen čas**

Kandidati, ki se bodo prijavili na prosto delovno mesto, morajo izpolnjevati naslednje pogoje:

- končano visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) ali višješolsko izobraževanje (prejšnje)/višješolska izobrazba (prejšnja) ali specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja);

- najmanj 8 mesecev delovnih izkušenj;

- znanje uradnega jezika;

- znanje angleškega jezika vsaj na ravni B2;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

- dovoljenje za dostop do tajnih podatkov nacionalno in EU stopnje »ZAUPNO«.

**Prijava mora biti obvezno oddana na predpisanem obrazcu, ki je sestavni del javne objave in mora vsebovati:**

1. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. izjavo kandidata, da:

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

3. soglasje kandidata, da za namen te objave dovoljuje Ministrstvu za zunanje in evropske zadeve pridobitev podatkov iz 2. točke iz uradne evidence;

4. izjavo kandidata, da soglaša s tem, da se bo zanj v skladu z Zakonom o tajnih podatkih (ZTP-UPB1, Uradni list RS, št. 135/2003 spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov;

6. izjavo o znanju uradnega jezika;

7. dokazilo o znanju angleškega jezika na ravni B2.

**Znane angleškega jezika na ravni B2 kandidat dokazuje:**

- s potrdilom o aktivnem znanju jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oz. certifikatu najmanj na ravni Sveta Evrope B2, ipd), ki ni starejše od deset let;

- z dokazilom, da se je oseba šolala v tujem jeziku (pridobila stopnjo izobrazbe: osnovno, srednjo do- ali podiplomsko) v državi, v kateri je to materni jezik, če od zaključka šolanja ni preteklo več kot deset let;

-z dokazilom, da je oseba vsaj 6 mesecev opravljala delo visokošolske zahtevnosti v tujini v tujem jeziku, če od opravljanja dela ni preteklo več kot deset let;

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

**Opis delovnega mesta iz sistemizacije**:

* sodelovanje pri izvajanju postopkov z delovnega področja;
* sodelovanje pri pripravi poročil in gradiv z delovnega področja;
* pripravljanje enostavnejših analiz, strokovnih gradiv in informacij;
* pomoč pri programiranju, načrtovanju, poročanju in analizi sredstev za mednarodno razvojno sodelovanje;
* zbiranje, upravljanje in kontrola kakovosti podatkov o uradni razvojni pomoči Slovenije;
* sodelovanje in spremljanje delovne skupine za statistiko razvojnih financ Odbora za razvojno pomoč Organizacije za ekonomsko sodelovanje in razvoj (OECD DAC) - WP-STAT.
* podpora pripravi poročil o uradni razvojni pomoči, okvirnega programa in akcijskega načrta za doseganje ciljev razvojnega sodelovanja;
* priprava podatkov o uradni razvojni pomoči za potrebe komuniciranja ter izobraževanja in ozaveščanja notranje in zunanje javnosti, priprava infografik;
* opravljanje drugih nalog po navodilih vodje.

Kot delovne izkušnje se šteje delovna doba na delovnem mestu, za katerega se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu.

Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva za eno stopnjo nižja izobrazba, razen pripravništva v eno stopnji nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti verodostojno listino, ki jo je izdal naročnik dela, za katerega so opravljali to delo, in iz katere je razviden datum začetka in konca opravljanja dela, opis del ter navedbo, katera raven izobrazbe se zahteva za opravljanje teh del.

Zahtevane delovne izkušnje se skrajšajo v skladu s 54. členom Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami).

Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov nacionalno in EU »ZAUPNO«, sicer ga bo moral pridobiti do dneva nastopa dela.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil. Posebej so zaželena znanja in razumevanje osnovne in napredne statistike, obdelava in vizualizacija podatkov (grafi, tabele, trendne analize), uporaba statističnih programskih orodij. Prednost bodo imeli kandidati, ki bodo poznavanje konceptov mednarodnega razvoja, kot so trajnostni razvojni cilji (SDG), uradna razvojna pomoč (ODA) in razvojne strategije, razumevanja financiranja razvojnih projektov in delovanja mednarodnih organizacij (OECD, Svetovna banka, ZN). Zaželena je sposobnost priprave jasnih in razumljivih poročil, ki jih berejo odločevalci ter zmožnost interpretacije podatkov in prepoznavanja ključnih razvojnih trendov.

Ministrstvo za zunanje in evropske zadeve bo opravilo izbiro kandidata po predmetni objavi in z izbranim kandidatom za zasedbo prostega delovnega mesta **strokovni sodelavec VII/1** **(šifra 30464)** sklenilo **delovno razmerje za nedoločen čas**, in sicer s polnim delovnim časom in 2-mesečnim poskusnim delom. Poskusno delo se lahko podaljša v primeru začasne odsotnosti z dela.

Izhodiščni plačni razred delovnega mesta je 17. plačni razred oz.  2.012,14 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za objavo za delovno mesto **strokovni sodelavec VII/1** **(šifra 30464 )**« na **naslov**: Ministrstvo za zunanje in evropske zadeve, Kadrovska služba, Prešernova cesta 25, Ljubljana, in sicer **v roku 15 dni** po objavi na spletnem portalu GOV.SI in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na **elektronski naslov**: kadrovska.mzez@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Dodatne informacije o izvedbi javne objave: Barbara Kvaternik, telefon: 01 478 2374, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

**Barbara Žvokelj**

**veleposlanica**

**generalna sekretarka**

**(vodja kadrovskega poslovanja)**